**הגרלת הבחירות הגדולה!!!**

**יוצאים. בוחרים. משפיעים. וגם זוכים!**

הבחירות להנהלת המינהל הקהילתי מתקרבות, ואיתן ההזדמנות שלכם, התושבים, להשפיע על מי ייצג אותכם בהנהלת המינהל. אירוע זה הוא חשוב במיוחד וישפיע על השכונה בצורות שונות ומגוונות שנים קדימה. האנשים שייצגו אותכם ישפיעו על הקשר של השכונה עם נציגי משרדי העירייה השונים. הם ישפיעו על המדיניות של העירייה כלפי השכונה. על הפעילות והמדיניות שינקטו במינהל הקהילתי כגוף המפעיל שירותים ומייצר מענים לכם, התושבים. ובעיקר הם יהוו מנהיגות שכונתית לעשייה קהילתית ענפה.

אנחנו גם מבינים שגם לתושבים הכי מחוברים, במקרה הטוב יהיה מאתגר למצוא את הכוחות לצאת באמצע החורף לקלפי ולהצביע בבחירות השכונתיות. לכן, אנחנו רוצים להציע לכם הזדמנות שלא תוכלו לסרב לה. לכל אדם שיגיע להצביע תינתן הזדמנות להיכנס להגרלה שכונתית שווה עם פרסים רבים.

**מתוך המשתתפים יזכו שמונה מצביעים בפרסים שווים:**

* שני מצביעים יזכו בסט צילומים שווה לכל המשפחה.
* שני מצביעים יזכו בסדנת אפייה שווה לכל המשפחה.
* שני מצביעים יזכו בסדנת נגרות זוגית שווה במיוחד.
* שני מצביעים יזכו ב 200 שקלים למימוש בחנות "משחק ומחשבה".

**אז איך נכנסים אתם שואלים?**

זה קל- דבר ראשון הולכים להצביע. אך לפני כן, מלאו את טופס הכניסה להגרלה על עמוד בגודל A5 (חצי דף רגיל). אפשר גם לקחת את הפרטים המתבקשים בטופס ההגרלה ולכתוב בכתב יד על דף.

לאחר שאתם מצביעים, ליד ועדת הקלפי תשב קופסא שבה יאספו טפסי ההגרלה.

אל תפספסו את ההזדמנות לזכות!

-----------------------------------------------------------------------------------------------------------------

**הרשמה להגרלת הבחירות הגדולה**

שם פרטי:\_\_\_\_\_\_\_\_\_\_\_\_\_\_\_\_\_\_\_\_\_\_

שם משפחה:\_\_\_\_\_\_\_\_\_\_\_\_\_\_\_\_\_\_\_\_

כתובת מגורים:\_\_\_\_\_\_\_\_\_\_\_\_\_\_\_\_\_\_

מספר טלפון:\_\_\_\_\_\_\_\_\_\_\_\_\_\_\_\_\_\_\_\_

כתובת דוא"ל:\_\_\_\_\_\_\_\_\_\_\_\_\_\_\_\_\_\_\_